Екпе салмаған балаларды мектепке кіргізбей ме?
"Екпе салмаған балаларды мектепке кіргізбей ме?" | "https://abai.kz/post/136998"
TITLE: Екпе салмаған балаларды мектепке кіргізбей ме?
URL: https://abai.kz/post/136998
META: "Екпе салмаған балаларды мектепке кіргізбей ме?" | "https://abai.kz/post/136998"
DATE: 22.07.2021
AUTHOR(s): Abai.kz
TOTAL WORDS: 164
TEXT: Facebook-те COVID-19-ға қарсы вакцинацияланбаған балаларды мектепке жібермейді, ал вакцинациядан бас тарту мектеп оқушыларын білім алу конституциялық құқығынан айыратыны туралы хабарлама тарады. Бұл ақпараттың жалған екенін stopfake.kz жазды, деп хабарлайды «Адырна» порталы. Хабарламада автор ҚР Денсаулық сақтау министрі Алексей Цойдың сөзіне сүйенеді. Ағымдағы жылдың 19 шілдесінде «Хабар 24» телеарнасының эфирінде министр Қазақстанға Pfizer/BioNTech өндірген COVID-19-ға қарсы вакцинаны жеткізу жоспары жайлы баяндады. Бүгінгі таңда бұл препарат клиникалық сынақтардан өтіп, 12 жастан асқан жасөспірімдерді вакцинациялау үшін мақұлданған. Алайда бұл біздің елімізде 12 жастан асқан оқушыларға вакцинация міндетті болады және онсыз балалар мектепке бара алмай, кемсітушілікке ұшырайды дегеннің белгісі емес. Алексей Цой мұндай мәлімдеме жасаған жоқ. Біріншіден, Pfizer/BioNTech вакцинасының алғашқы партиясы осы жылдың қазан айында, яғни оқу жылы басталғаннан кейін әкелінуі мүмкін. Екіншіден, денсаулық сақтау министрінің өзі хабарлағандай, балаларды COVID-19-ға қарсы вакцинациялау тек ерікті түрде ғана жүргізіледі және кәмелетке толмағандар ата-аналарының келісімімен ғана егіледі. Демек екпе салдырмаған балаларды білім алуға конституциялық құқығынан айырады деген қауесет негізсіз және шындыққа жанаспайды. Қазақстандық оқушылар вакцинация мәртебесіне қарамастан білім алатын болады. Abai.kz
